Laiminga meilė

Laiminga meilė () – 1949 m. JAV filmas, muzikinė komedija. Režisierius – David Miller, prodiuseriai – Lester Cowan ir Mary Pickford, scenarijaus autoriai – Frank Tashlin ir Mac Benoff, scenarijus grįstas Harpo Marx kūriniu. Pagrindinius vaidmenis atliko Harpo Marx, Chico Marx, Groucho Marx, Ilona Massey, Vera-Ellen ir Marion Hutton. Epizodinį vaidmenį atliko Marilyn Monroe.

 Siužetas 
Filmas sukasi apie deimatų vėrinį, kuris buvo paslėptas paprastoje konservų skardinėje ir atsitiktinai pavogtas parduotuvių vagiūkščio. Deimantų ieško daugybė žmonių – nuo bedarbio nebylio iki kilmingosios madam Egeliči (Egelichi)… 

 Aktoriai 
 Harpo Marx – Harpo
 Chico Marx – Didysis Faustino
 Groucho Marx – detektyvas Sam Grunion
 Vera-Ellen – Maggie Phillips
 Ilona Massey – madam Egelichi
 Paul Valentine – Mike Johnson
 Marion Hutton – Bunny Dolan
 Leon Belasco – ponas Lyons
 Melville Cooper – Lefty Throckmorton
 Raymond Burr – Alphonse Zoto
 Bruce Gordon – Hannibal Zoto
 Eric Blore – Mackinaw
 Marilyn Monroe – Grunion’o klientė
 Otto Waldis – Ivan (titruose nenurodytas)

 Dainos 
PavadinimasAtlikėjas (-ai)Pastabos„Love Happy“Dainavo Marion Hutton (su choru, šoko Vera-Ellen)Šokio reprizą atliko Paul Valentine„Willow Weep for Me“Šoko Vera-Ellen (su vyrų choru) -„Happy Birthday to You“Harpo Marx (arfa) -„Who Stole the Jam?“Dainavo Marion Hutton -„Gypsy Love Song“Chico Marx  (pianinas)Leon Belasco (smuikas) -„Old Folks at Home (Swanee River)“Harpo Marx  (arfa) -„Polonaise in A Flat, Op. 53“Chico Marx (pianinas) -„Rock-a-Bye Baby“ -Harpo siūbuoja ant švytuoklės

 Kritikų atsiliepimai 
Penkių brolių komikų grupės „Marx Brothers“ gerbėjai šį filmą laiko jų prasčiausiuoju. 1949 m. spalio 8 d. savo pirmajame puslapyje, taip pat filmo apžvalgoje tame pačiame numeryje,Harrison's Reports; 1949-10-08, p. 162 kino filmų prekybos periodinis leidinys „Harrison's Reports“, niekada nepritariantis jokiems filmams, kuriuose rodomi prekės ženklo produktai, griežtai kritikavo šį filmą dėl jame vaizduojamų gaudynių ant stogo tarp reklaminių stendų, reklamuojančių „Baby Ruth“, „General Electric“, „Fisk Tires“, „Bulova“ laikrodžius, „Kool“ cigaretes, „Wheaties“ ir „Mobil“ benziną.

Vėlesniais metais, kalbėdamas apie puikų įspūdį, kurį padarė Marilyn Monroe filmo perklausų (bandymų) metu, televizijos laidoje „Today“ Groucho šį filmą pavadino siaubingu.

 Nuorodos 
 „Laiminga meilė“ svetainėje „YouTube“ (anglų k.)

 Išnašos 

Kategorija:1949 filmai
Kategorija:Miuziklas
Kategorija:Satyriniai filmai
Kategorija:JAV filmai